Κόμμα Ισότητας, Ειρήνης και Φιλίας

Το **Κόμμα Ισότητας, Ειρήνης και Φιλίας**, γνωστό με το ελληνικό ακρωνύμιο **ΚΙΕΦ** αλλά και το τουρκικό **DEB** (), είναι μειονοτικό πολιτικό κόμμα στην Ελλάδα το οποίο ιδρύθηκε στις 13 Σεπτεμβρίου 1991. Επιδιώκει την αναγνώριση εθνικής τουρκικής ταυτότητας για την μουσουλμανική μειονότητα της Δυτικής Θράκης.

Το κόμμα στηρίζεται από τα τουρκικά ΜΜΕ και την εξωτερική πολιτική της Τουρκίας γενικότερα. Η επεδιώξή του για αναγνώριση τουρκικής μειονότητας, έχει επικριθεί ως αντίθετη με την υπογεγραμμένη Συνθήκη της Λωζάνης η οποία αναγνωρίζει ότι οι τουρκόφωνοι πολίτες στην Θράκη μπορούν να αποτελέσουν μόνο μέρος της ευρύτερης θρησκευτικής μειονότητας και όχι εθνική. Στον αντίποδα, το ΚΙΕΦ κατηγορεί την Πολιτεία για καταπίεση μέσω δικαστικών και οικονομικών μέσων, θεωρεί ότι η αναγνώριση τουρκικής εθνικής ταυτότητας αποτελεί δικαίωμα αυτοπροσδιορισμού, ενώ και αυτό με την σειρά του κατηγορεί την ελληνική κυβέρνηση για μη τήρηση της Συνθήκης της Λωζάνης η οποία εγγυάται το δικαίωμα της μειονότητας να ιδρύει, να διαχειρίζεται και να ελέγχουν τα δικά τους θρησκευτικά, εκπαιδευτικά, φιλανθρωπικά και κοινωνικά ιδρύματα.

## Ιστορικό
Το κόμμα ιδρύθηκε στις 13 Σεπτεμβρίου 1991 από τον Σαδίκ Αχμέτ ο οποίος προήδρευσε μέχρι το θάνατό του το 1995. Διάδοχός του ήταν η χήρα του, Ισίκ Αχμέτ, η οποία προήδρευσε μέχρι το 1999. Επόμενος επικεφαλής υπήρξε ο Αχμέτ Χατζηοσμάν μέχρι το 2007, όταν ο ίδιος εξελέγη μέλος του ελληνικού Κοινοβουλίου με το ψηφοδέλτιο του Πανελλήνιο Σοσιαλιστικό Κίνημα (ΠΑ.ΣΟ.Κ.). Ο επόμενος πρόεδρος, ο Μουσταφά Μποσνάκ, αντικαταστάθηκε τον Ιούλιο του 2010 από τον Μουσταφά Αλή Τσαβούς. Ο Αχμέτ Χατζηοσμάν εξελέγη νομαρχιακός σύμβουλος Ροδόπης το 2002 και το 2006 με τον κοινό συνδυασμό ΠΑ.ΣΟ.Κ-Συνασπισμού, ενώ διατέλεσε και αντινομάρχης από το 2002 έως το 2007.

Το 5ο τακτικό γενικό Συνέδριο του Κ.Ι.Ε.Φ. έλαβε χώρα στις 5 Ιανουαρίου 2019, στα γραφεία του κόμματος. Η Τσιγδέμ Ασάφογλου, η μοναδική υποψήφια στο συνέδριο, το οποίο έλαβε χώρα στα κεντρικά του κόμματος, εξελέγη ως η νέα πρόεδρος του κόμματος.

## Αξιόλογα μέλη
* Σαδίκ Αχμέτ
* Ισμαήλ Μολλά
* Αχμέτ Φαϊκόγλου
* Αχμέτ Χατζηοσμάν
* Τσετίν Μαντατζή
* Γκαλίπ Γκαλίπ
* Ισίκ Αχμέτ
* Μουσταφά Μποσνάκ
* Μουσταφά Αλί Τσαβούς

## Εκλογικά αποτελέσματα
Στις ευρωεκλογές του 2014 το ΚΙΕΦ έλαβε περίπου 42.000 ψήφους (0,75%). Εκτός από λίγες δεκάδες, όλες οι ψήφοι υπέρ του κόμματος προέρχονταν από τη Θράκη. Το ΚΙΕΦ αναδείχθηκε πρώτο κόμμα στις εκλογικές περιφέρειες Ροδόπης (42%) και Ξάνθης (25%), ενώ έλαβε ιδιαίτερα υψηλά ποσοστά στα Πομακοχώρια (κυρίως στους Δήμους Μύκης και Αρριανών), τους Τούρκους της Δυτικής Θράκης και από πολλούς Ρομά της Θράκης. Στις ευρωεκλογές του 2019 παρουσίασε πτώση, λαμβάνοντας 40.211 ψήφους και ποσοστό 0,71%, χωρίς να εκλέξει ευρωβουλευτή. Πτώση σε ψήφους είχε και στις ευρωεκλογές του 2024, λαμβάνοντας 28.470 και ποσοστό 0,72%., ενώ αξιοσημείωτο είναι ότι είχε σε όλη την χώρα, ψηφοδέλτια, που παλαιότερα δεν συνέβαινε αυτό, για το ΚΙΕΦ, καθαρά για θρησκευτικούς λόγους.

Εκτός Ροδόπης και Ξάνθης, το Κόμμα στις περισσότερες Εκλογικές Περιφέρειες της Ελλάδας το 2024, συγκέντρωσε ακόμα χαμηλότερα ποσοστά με τα περισσότερα να είναι στον Έβρο από την μικρή μουσουλμανική μειονότητα στον Νομό που συγκεντρώνεται κυρίως στο Μέγα Δέρειο και άλλα λιγοστά χωριά, καθώς και σε Αττική (κυρίως στην Εκλογική Περιφέρεια Α' Αθηνών), Α΄ Θεσσαλονίκης, Δωδεκανήσου, Αχαϊας, Μαγνησίας, Πρέβεζας, Ηρακλείου και Πέλλας, όπου στηρίχτηκε κυρίως από άλλους Έλληνες μουσουλμάνους πολίτες κυρίως Τούρκους, Αλβανούς, Άραβες, Αφρικανούς και άλλους Ασιάτες, που έχουν Ελληνική υπηκοότητα ή γεννήθηκαν στην Ελλάδα, και έχουν το εκλογικό δικαίωμα να ψηφίσουν.

## Παραπομπές


## Σημειώσεις


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Ελληνικά μειονοτικά πολιτικά κόμματα
Κατηγορία:Ελληνοτουρκικές σχέσεις